Arròs de diumenge | Recepta de cuina de Lo (st) Indequitxen - RECEPTES.CAT\nPel diumenge, amb els amics. Plat únic.\nCap de costella tallat a daus\n1/2 kg. de sípia neta tallada a daus petits\n16 gambes llagostineres\nUn grapat de musclos sense closca\n4 pebrots verds dels italians\n1/2 kg. de pèsols fins congelats\n1 tassa ( de les de cafè ) d'arròs per comensal i dues tasses més\nCaldo o fumet de peix, doble volum que d'arròs\nPrimer sofregim el cap de costella, les aletes de pollastre i les salsitxes tallades a trocets.\nQuan sigui tot ros ho traiem i ho apartem. En el mateix oli, sofregim la ceba tallada molt fina amb un gra d'all, quan sigui rossa hi afegim el tomàquet triturat amb el Jalapeño i el pebrot verd tallat a tires.\nQuan estigui enllestit afegim dues culleradetes de cúrcuma, la carn que teníem separada i la sípia tallada a tires, ho deixem coure tot junt una estona. Quan la sípia ja és cuita hi tirem els pèsols i per últim hi afegim una culleradeta de pebre vermell ( picant o dolç, al gust ) li donem unes voltes vigilant que no es cremi el pebre.\nA part en una olla escalfem el caldo o el fumet, depenent del que haguem triat. Hem d'esperar que bulli.\nAfegim l'arròs al sofregit i hi donem unes voltes per a què quedi tot el conjunt amalgamat. Quan el caldo bulli l'anem afegint a l'arròs comptant dos cullerots per cada tassa d'arròs, salem i deixem coure segons les indicacions del tipus d'arròs. Quan falten uns 5 minuts per acabar afegim la closca i les gambes. En acabat apaguem el foc i deixem reposar uns 5 minuts tapat er a què acabi d'absorvir tot el brou.\nEnllaça aquesta recepta: Receptes.cat/recepta5452


Pedro Sánchez també vol el seu besamans\nEl president espanyol protagonitza l’anècdota de la jornada a la recepció reial en quedar-se al costat dels monarques durant el besamans. La Moncloa diu que ha estat un "malentès"\nMadridUn suposat malentès de protocol ha provocat aquest divendres una situació confusa entre els reis i el president del govern espanyol, Pedro Sánchez, i la seva dona, Begoña Gómez, després de saludar-se al començament de la recepció celebrada al Palau Reial amb motiu de la festa nacional espanyola. En la seva estrena com a cap de l'executiu en l'acte que s'organitza anualment al palau el 12 d'octubre, Sánchez i la seva dona han estat els primers a saludar al senyor Felip i Letizia al Saló del Tron. Però en comptes de continuar avançant s’han quedat al costat dels monarques, compartint així el besamans amb ells fins que un membre de protocol de la Casa Reial els ha convidat a marxar.\nEl besamans segueix un ordre protocolari. Després del president del govern hi ha la presidenta del Congrés, Ana Pastor; el del Senat, Pío García-Escudero; el del Tribunal Constitucional, Juan José González Rivas, i el del Consell General del Poder Judicial, Carlos Lesmes, alguns d'ells amb les seves parelles. Tots ells encapçalen els centenars de convides que fan una filera per saludar breument els monarques.\nSánchez i la seva dona, però, en comptes d’avançar s'han col·locat al costat dels reis. Pastor, sorpresa, els ha donat la mà i ha estat en aquest moment quan un membre del servei de protocol de la Casa Reial els ha advertit que no havien de romandre aturats, sinó avançar.\nLa Moncloa ha negat que es tracti d'un error de Sánchez, ni que tingués intenció d'alterar el protocol i la Casa del Rei ha dit que el matrimoni "vanseguir en tot moment les indicacions" que li va donar la Sarsuela a l'inici de la recepció celebrada al Palau Reial\nEn un primer moment, el govern espanyol va justificar que Sánchez i la seva dona es quedessin al costat dels reis en què hi hauria una foto amb les màximes autoritats de l'Estat. Davant la controvèrsia generada per l'episodi, la Moncloa ha comunicat que "es remet a les explicacions públiques" ofertes per la Sarsuela "en el sentit que el president i la seva dona han seguit en tot moment les indicacions que els ha donat la Casa Reial".\nPedro Sánchez Felip VI


Dos detinguts per robar en un domicili i intentar-ho en un altre a Sant Miquel de Fluvià - Diari de Girona\nddg| roses 15.11.2017 | 18:28\nEls Mossos d´Esquadra de la comissaria de Roses van detenir el 13 de novembre, un home, de 22 anys, de nacionalitat espanyola i veí de Santa Coloma de Farners, i un menor d´edat, com a presumptes autors de dos robatoris amb força, un d´ells en grau de temptativa.\nSobre dos quarts de dotze del migdia del 13 de novembre, els mossos van saber que un matrimoni havia sorprès a dos persones a l´interior del seu domicili a la població de Sant Miquel de Fluvià. En ser descoberts, els lladres van fugir i van aconseguir sostreure diversos objectes, rellotges i joies.\nParal·lelament, sobre quarts d´onze del mateix dia, els mossos van saber que també s´havia produït una temptativa de robatori interior de domicili en un altre carrer de la mateixa població.\nUna patrulla de paisà que estava fent recerca dels possibles autors dels fets va localitzar a l´andana de l´estació de tren del municipi, a dos joves que corresponien amb la descripció dels lladres.Un d´ells presentava una ferida recent al colze que presumptament se l´hauria fet al caure durant la seva fugida en ser descoberts pels propietaris del pis.\nEntre les travesses on estaven asseguts els dos nois es van trobar uns guants de cotó i una motxilla amb quatre rellotges, un moneder, un joier i unes tenalles, entre altres objectes. Davant les evidències, els mossos van detenir els joves com a presumptes autors de dos delicte contra el patrimoni, un d´ells en grau de temptativa.\nEl menor detingut va ser lliurat als seus tutors legals i va ser citat per presentar-se davant la Fiscalia de Menors de Girona. El detingut, amb diversos antecedents, va passar el dia 14 de novembre a disposició del jutjat d´instrucció en funcions de guàrdia de Figueres, el qual en va decretar la seva llibertat amb càrrecs.


El Ple de l’Ajuntament aprova definitivament els pressupostos de 2021 – MÉS per Palma\nEl Ple de l’Ajuntament aprova definitivament els pressupostos de 2021\nPalma, 30 de desembre de 2020.- El Ple de l’Ajuntament de Palma ha aprovat avui de forma definitiva els pressuposts municipals per a 2021, que seran de 444.932.000 euros. Com a novetat, es tracta d’un pressupost en dues fases: al llarg del 2021, l’Ajuntament podrà afegir 18.164.841 euros addicionals procendents de romanent de 2019.\nAixí, el pressupost complet de 2021 serà de 463.096.841 euros, que suposen un increment de 6% respecte de 2020. D’aquesta manera, les àrees disposaran de més mitjans econòmics per donar la millor resposta a la crisi sanitària i econòmica de la COVID-19.\nEl 2021 l’Ajuntament de Palma no pujarà els imposts, que es congelaran. Els 18.164.841 euros de romanent juntament amb una operació de crèdit de 23,5 milions d’euros permetran pal·liar la caiguda d’ingressos, de 14 milions menys que el 2020, passant de 323 a 309.\nL’operació de crèdit ha estat possible gràcies a que des de 2015 el deute municipal ha baixat en 156 milions d’euros, passant de 352 milions a 196. La previsió és seguir amortitzant deute el 2021.\nL’aprovació d’avui culmina la tramitació dels pressuposts municipals, després de ser aprovat a la Junta de Govern i al ple de forma provisional el mes de novembre, quan es va acordar augmentar la dotació econòmica per a Policia Local en 500.000 euros i 500.000 euros més per a Palma Activa.\nDistribució econòmica per àrees (sense el romanent):\nBenestar Social – Els comptes pugen més d’un 10% fins arribar als 34.207.084,08. Sense tenir en compte el capítol 1, que es destina a personal, Benestar Social disposa de 20.408.000 euros: en comparativa amb el 2020 augmenta 1.500.000 euros. Es contemplen 6.550.000 d’euros per a ajudes econòmiques urgents, gairebé dos milions més que el 2020.\nModel de Ciutat, Habitatge Digne i Sostenibilitat – El pressupost de l’àrea apuja de 19.689.000 a 25.615.478 euros, la qual cosa suposa un augment del 30 per cent. Destaca el programa de mediació de lloguers i allotjament social (1.479.464,76 euros) per donar resposta a l’emergència habitacional i una inversió de 5 milions d’euros per a projectes de transformació urbana.\nCultura – Els pressupostos ascendeixen a 12.673.229 euros. En comparació amb l’any anterior suposa un augment del 7,5 per cent i d’un 9 per cent si només es té en compte la inversió en activitats. Així doncs, el regidor ha destacat que l’increment més notable va destinat a biblioteques, subvencions i patrimoni.\nEducació i Política Lingüística disposarà de 19.860.122,41 euros, parts dels quals reforçaran la neteja i d’escoles per la Covid19.Destaca l’aposta per l’educació de 0-3 anys a través del Patronat, els programes Èxit i Palma Educa i els projectes de normalització lingüística i la difusió de la memòria de la ciutat.\nPromoció Econòmica i Ocupació – PalmaActiva continuarà apostant per les polítiques actives d’ocupació com el programa Reactiva Palma que suposarà la contractació de 329 persones. El petit comerç serà una de les prioritats de l’àrea, amb prop d’un 1,5 milions d’euros entre bonificacions i subvencions. Model de Ciutat, Habitatge Digne i Sostenibilitat – El pressupost de l’àrea apuja de 19.689.000 a 25.615.478 euros, la qual cosa suposa un augment del 30 per cent. Destaca el programa de mediació de lloguers i allotjament social (1.479.464,76 euros) per donar resposta a l’emergència habitacional i una inversió de 5 milions d’euros per a projectes de transformació urbana.\nEsports – El pressupost de l’IME suma 23.246.708,27 euros per a 2021, un augment del 27,29 per cent. Increment en el capítol d’inversions en 2.798.450,54 euros, que es destinaran a millores d’instal·lacions com el canvi de gespa de 17 camps de futbol, el canvi a focus LED de 10 camps de futbol 11, la reforma i ampliació del Camp de Futbol Verge de Lluc o el contracte de serveis de manteniment. S’inclouen quatre línies de subvencions, amb una dotació econòmica de 162.000 €. Cultura – Els pressupostos ascendeixen a 12.673.229 euros. En comparació amb l’any anterior suposa un augment del 7,5 per cent i d’un 9 per cent si només es té en compte la inversió en activitats. Així doncs, el regidor ha destacat que l’increment més notable va destinat a biblioteques, subvencions i patrimoni.\nInfraestructures i Accessibilitat el pressupost de l’àrea és de 55.486.209 euros, un 10,7% més que el 2020. La inversió en parcs i zones verdes de Palma serà la més alta de la història i s’impulsa el contracte de manteniment de fonts ornamentals, després d’anys inoperatiu. Es farà realitat el projecte del bulevard de sa Riera, i s’ha planificat també la inversió de 3 milions d’euros per l’eix cívic de Nuredduna.\nMobilitat Sostenible suma un pressupost de 38.069.490 euros, el que suposa un 0,6% més que l’any anterior. L’àrea destinarà 23.290.390 euros a l’EMT i 7.147.997 euros a l’SMAP. S’invertiran 800.000 euros en mesures de peatonalització i carrils bici previstes al Pla de Mobilitat Urbana Sostenible. També destaquen mesures que reforcin la seguretat vial amb millors instal·lacions semafòriques i senyalització vertical i horitzontal.\nHisenda, Innovació i Funció Pública disposarà de 78.404.349 euros, un 6,7% menys que el 2020. La reducció del deute en els darrers 5 anys permet a Cort pagar als bancs el 2021 18,5 milions d’euros i destinar la diferència a despesa social. Es destinen 10 milions per a Innovació, Administració electrònica i Smart Office. En Funció Pública, s’ incrementen dels doblers per a proves selectives.\nJustícia Social, Feminisme i LGTBI comptarà amb un pressupost de 5.316.518,84 euros. Les partides destinades al Servei Municipal d’Acollida i Servei d’Atenció Integral augmenten un 63% per l’increment de la demanda. El 2021 s’engegarà el projecte de la casa d’acollida de La Balanguera finançat amb fons de capitalitat.\nSeguretat Ciutadana tindrà un pressupost de 85.279.412,64 euros, el 75% per a Policia Local i el 25% al Cos de Bombers. La despesa de personal suposa un 90% del total el 10% restant correspon a dotar de recursos (vehicles, manteniment, comunicacions, epis…). En Policia, per primera vegada, hi haurà un sistema de rènting de vehicles i es compraran motos.\nTurisme, Sanitat i Consum aposta per una estratègia turística orientada a la seguretat sanitària i la transformació digital. L’àrea disposarà d’un total de 4.417.589,55 euros, un 6,9% més que 2020. Es destinen de 935.000€ a activitats promocionals de la Fundació Palma 365, adaptades a la covid-19. També es preveu ampliar els tallers d’envelliment actiu a més barris.\nMedi Ambient i Benestar Animal suma 41,9 milions d’euros, que es destinen bàsicament al tractament de residus, la neteja de la ciutat, (EMAYA) i a la seguretat a les platges i el benestar animal. S’invertiran 476.000 euros al Centre Municipal de Son Reus, que inclouen una rehabilitació global del centre.\nParticipació Ciutadana i Govern Interior disposarà de 3.695.546,38 euros. Es continuaran fent festes amb menys públic segons les restriccions sanitàries (excepte la Rua). El pressupost baixa un 25%. Des de Govern interior s’inverteix en epis per a personal municipal. Educació i Política Lingüística disposarà de19.860.122,41, euros, parts dels quals reforçaran la neteja i d’escoles per la Covid19. Destaca l’aposta per l’educació de 0-3 anys a través del Patronat, els programes Èxit i Palma Educa i els projectes de normalització lingüística i la difusió de la memòria de la ciutat.\nmesures anti-covidpressupostospressupostos 2021\n⟵Model de Ciutat inverteix 400.000 euros en la rehabilitació d’edificis a Son Gotleu, Verge de Lluc i Camp Redó\nEl 2020 ha estat un any d’importants millores al Centre de Benestar Animal de Son Reus en benefici de la salut i la seguretat dels animals acollits⟶


PAe - CTT - General - Sistema d'unificació i gestió d'informació administrativa\nSistema d'unificació i gestió d'informació administrativa >\nSistema d'unificació i gestió d'informació administrativa\nUNICA té l'objectiu d'unificar les dades que existixen relacionats amb les persones que treballen en el Ministeri. Aglutina informació de tots els col·lectius, incloent: dades administratives, recursos assignats, i la gestió de la seua autorització per a aplicacions internes integrades amb UNICA.\nUNICA és un sistema viu que pretén donar solució a l'emmagatzematge controlat, actualitzat de tota la informació que envolta a una persona en el Ministeri.\nAlguns dels objectius que perseguix són:\nUnificar totes les dades relacionades amb Personal del Ministeri en un únic sistema: dades administratives, de recursos informàtics i d'ubicació física\nProporcionar dades comunes i actualitzats a totes les aplicacions que els necessiten\nGestor d'identitats, que proporciona autorització als usuaris autenticats per a les noves aplicacions del Ministeri que s'integren amb UNICA\nOferir una ferramenta d'informació de dades de contacte per al personal del Ministeri disponible en la Intranet\nAlgunes dels avantatges que proporciona:\nTant els usuaris gestors de les dades, com el personal del Ministeri, com els usuaris de les aplicacions que empren les dades, es beneficien d'informació actualitzada.\nAçò comporta un estalvi de costos de consultes de l'assignació de recursos o de contacte, de ferramentes pròpies de gestió, de desenvolupament de sistemes que gestionen eixes dades de manera independent…\nLa centralització de la informació en un únic sistema, implica la reducció de costos en gestió individualitzada i repetitiva de la mateixa informació.\nMillora el control de la informació del personal, i dels recursos associats, redundant en una millora de la gestió i provisió dels mateixos, estalviant costos innecessaris i proporcionant i retirant el recurs quan és realment necessari.\nEs reduïxen els temps de desenvolupament per a aplicacions en gestionar-se de manera centralitzada i única l'autorització d'usuaris.\nSe centralitza la informació en un únic punt\nEs millora la seguretat de la informació\nEs millora la informació existent del personal del Ministeri\nEs fomenta la compartició d'informació


Mor amb només 17 anys Sebastian, una de les promses del motociclisme\nEl noi estava entrenant quan va xocar contra un arbre\nper Júlia Navarro divendres, 18 de desembre 2020 - 14:14h\nSebastian Fortini, el jove pilot promesa que ha perdut la vida amb 17 anys | Instagram\nSebastian Fortini, una jove promesa de motocròs de tan sols 17 anys, ha mort després de xocar contra un arbre mentre estava entrenant amb el seu vehicle. El noi es trobava al costat del seu pare, qui portava sent el seu entrenador des de sempre, practicant en la localitat de Traona, situada a la província de Sondrio (Itàlia), en una pista pròxima al riu Adda.\n«Ens costa comunicar tot això. Amb el cor trencat, comuniquem que avui ens ha deixat un molt bon tipus, el membre del nostre equip Sebastian Fortini», han anunciat en les xarxes socials. «Les nostres condolences a tota la família de Fortini, de tot el JRT».\nEl jove es va convertir en un dels pilots més prometedors després de participar en el Jrt Mx Team de Calco, del qual formava part el mort.\nSegons indiquen els primers informes, el pilot s'hauria estavellat contra un arbre mentre entrenava amb la moto i el xoc li hauria provocat una hemorràgia interna que seria la que hauria posat fi a la seva vida.\nDesprés del xoc, el seu pare va cridar de manera immediata als serveis d'emergència i aquests van activar ràpidament el que es coneix com un 'codi vermell', enviant un helicòpter i dues ambulàncies al lloc de l'accident.\nLamentablement, l'equip mèdic no va poder salvar-li la vida al jove de 17 anys. Ara, la policia italiana es troba investigant els fets.\nSebastian Fortini va morir en braços del seu pare\n«El meu bebè va morir als meus braços. Estava a 5 metres d'ell quan va ocórrer l'accident durant l'entrenament», ha expressat Max, el seu pare per al periòdic 'Il Giorno'. «Una tragèdia». «L'impacte que va tenir amb el seu pit contra l'arbre va ser tremend. Immediatament vaig córrer cap a ell: 'Papa, truca a l'ambulància', em va dir. Li vaig treure el casc, vaig tractar de practicar-li el boca a boca».\n«Tots els intents dels rescatistes, metges i paramèdics, que van arribar ràpidament amb les ambulàncies, van anar en va, però els agraeixo tot l'esforç». Sebastian Fortini «tenia una hemorràgia interna» que va ser el que va provocar la seva mort.\n«L'únic consol que tinc és que va perdre la vida fent el que més estimava, el motocròs», ha expressat el seu pare al mateix mitjà, amb gran dificultat per a contenir les llàgrimes. A més, Max ha assenyalat que ell era el seu entrenador. «Els vaig acompanyar a tot arreu, als entrenaments —ell i jo sols— i a les competicions».\nEl jove s'estava recuperant d'una lesió\nEl seu progenitor també ha explicat que Sebastian havia patit una lesió recentment i acabava de tornar als entrenaments, «recuperant-se de dues lesions amb el mateix nombre de fractures greus al braç esquerre».\n«Però fins i tot quan no va poder preparar-se amb la moto a causa de les lesions, va entrenar de manera diferent per a mantenir-se en forma».\n«La seva mare i jo, que l'estimàvem, sempre hem fet tot el possible per a secundar-lo en la seva passió. Va ser el nostre bebè. On sigui que anés, sempre rebia elogis per la seva actitud, per la seva educació», ha continuat relatant el seu pare, i ha subratllat que Sebastian «va viure per al motocròs».\nEls seus germans, Nicole i Kristian, així com tots els seus amics i companys del Jrt Mx Team de Calco, i totes aquelles persones que el van conèixer estan plorant la dolorosa mort del jove de 17 anys. «Ens ha donat molt. Però també a qui el van conèixer», destaca Max.\n«Anem a Traona, hem d'entrenar bé. Vull fer-ho bé», li va dir el jove al seu progenitor abans de marxar cap al lloc on realitzaria, sense saber-lo, el seu últim entrenament abans d'una temporada que, probablement, l'hagués tingut entre els protagonistes dels campionats regionals i italians i, d'aquesta forma, alçar-se amb importants victòries i trofeus.\nEls bars de Catalunya esclaten: la contundent acusació que han fet al Govern


Monestir de Santa Teresa - VIC (CATALUNYA)\nEl monestir de Santa Teresa de Vic fou fundat gràcies a la iniciativa d’Esperança Pradell que va ajudar la fundació amb la condició de sotmetre la casa al bisbat de Vic, per altra banda Maria Osona també va voler fundar una casa de carmelites descalces i el bisbe de Vic va treballar per unificar esforços. El 1637 va començar la fundació i el mateix any es va posar la primera pedra del nou monestir. Per formar la comunitat van arribar quatre monges del convent de Saragossa que a finals d’any es van establir en una casa propietat de Maria Osona i l’1 de gener de 1638 es va fundar de fet el nou monestir, la comunitat del qual estava formada per les quatre monges de Saragossa i quatre novícies. Cap el 1640 es van començar les obres del monestir, sota la direcció de Josep Morató. El 1646 les monges es van poder traslladar des de la casa provisional al nou establiment, després d’alguna interrupció la construcció es va donar per acabada el 1686.\nMentrestant la comunitat havia patit una curta exclaustració el 1654 a causa d’un conflicte bèl·lic, però van aconseguir que no s’enderroqués la casa (com va passar amb altres convents de la ciutat com el de Sant Domènec dels predicadors, el Carme...). Ja al segle XIX va patir els trasbalsos de la guerra del Francès (1809), del Trienni Liberal i la desamortització de 1835 que va obligar la comunitat a no admetre més novícies des del 1835 a 1852. Més endavant, entre el 1869 i 1880 es veieren obligades a tenir un centre d’ensenyament per evitar el seu tancament. La guerra civil va obligar a l’exclaustració i dispersió de la comunitat mentre que la casa era saquejada, després del conflicte la comunitat es va tornar a aplegar al monestir, on encara continua la seva activitat.\nMalgrat la pèrdua de mobiliari patida durant la guerra civil, l’església del monestir conserva, tot i que amb pèrdues, el retaule contractat el 1703 amb l’escultor Pau Costa, que era ja acabat el 1707. També conserva la capella del Monument, obra de Carles Morató realitzada entre els anys 1751 i 1757. monestirs.cat (22-06-2018)


Comprar per Internet – Tartatatin\nPublicat el 11 d'octubre de 2009 a Disseny web\nOne thought on “Comprar per Internet”\n12 d'octubre de 2009 a les 9:27\nTotalment d’acord amb tu. Jo fa anys que compro estris i material de manualitats per Internet perquè no ho trobo a Barcelona no rodàlies. Però no dubot a comprar el que em calgui online per comoditat i sobre tot perquè puc comparar i no tinc ningú intentant convèncer-me del què és millor per a mi, quan de fet el que vol és que compri el que és millor per ell. A més, per Internet no he de suportat el mal tractament i la mala educació que he sofert a vegades tant en petites com en grans botigues.\nAhir van tancar les jornades de Copyfight amb les que, crec, van ser les millors xerrades d’aquests tres dies. Es va parlar de Software Lliure, sí, però també de les injustícies del món. Em donava la sensació de que tots els que estàvem allà volíem, des de la nostra vinculació a Internet, canviar el món […]\nPublicat el 18 de juliol de 2005 a General


Explora l'àlbum :: Àlbum de Pau Pedrol\nÀlbum de Pau Pe…\nÀlbum de Pau Pedrol\nSom tres germans, jo i dues germanes més grans. Ma mare havia nascut a Constantí i mon pare a la Barceloneta. Mon pare a la guerra es va quedar sense mare, aleshores ell i son pare van tornar cap a Tarragona perquè aquí tenien una tia, germana de mon avi. Mon avi es va casar als quaranta-set anys, es va casar gran. El meu pare va venir de la Barceloneta amb catorze anys. Es va fer pescador aquí, i els ultims anys treballava en una fàbrica. Als anys seixanta-i-algo es va anar cap a terra, perquè va tindre una pulmonia complicada i ja no va tornar a la mar.\nLa familia al Serrallo. (anys 50)\nPer: Pau Pedrol\nLes germanes al Serrallo (finals anys 1950)\nAmb els pares davant la Tabacalera (cap a 1958)\nEls germans (cap a 1958)\nDarrera una pilota (inicis anys 1960)\nAls braços de mon pare. (inicis anys 1960)\nComunió (meitat anys 1960)\nLa meva comunió (23 maig 1965)\nTítol: Àlbum de Pau Pedrol\nDescripció: Som tres germans, jo i dues germanes més grans. Ma mare havia nascut a Constantí i mon pare a la Barceloneta. Mon pare a la guerra es va quedar sense mare, aleshores ell i son pare van tornar cap a Tarragona perquè aquí tenien una tia, germana de mon avi. Mon avi es va casar als quaranta-set anys, es va casar gran. El meu pare va venir de la Barceloneta amb catorze anys. Es va fer pescador aquí, i els ultims anys treballava en una fàbrica. Als anys seixanta-i-algo es va anar cap a terra, perquè va tindre una pulmonia complicada i ja no va tornar a la mar.\nComentaris de Àlbum de Pau Pedrol


Espai Dadà: trencant mobles - Revista D'estil - Revista de petits grans plaers\nEspai Dadà: trencant mobles\nEl restaurant Dadà vol anar molt més enllà del concepte tradicional de restaurant. Ubicat dins d’un hotel -el Figueres Park d’Hostalets de Llers, a Girona-, és un espai gastronòmic que juga amb el trencament dels valors habituals, tal com va fer el moviment dadà.\nEns endinsem en un restaurant que pretén anar molt més enllà del concepte tradicional de restaurant a què estem avesats. Ubicat dins d’un hotel –l’Hotel Figueres Park d’Hostalets de Llers, a Girona–, vol ser un nou espai gastronòmic que juga amb el trencament dels valors habituals, tal com va fer el moviment dadà desenvolupat a Europa entre 1916 i 1925, just abans de l’aparició del surrealisme. És el restaurant (o espai) Dadà.\nUn espai flexible multiforma preparat per donar peu a un munt d’experiències\nA banda de la cuina del restaurant Dadà, l’espai on es desenvolupa aquesta experiència multisensorial és un altre dels punts forts del lloc, el qual contribueix enormement a forjar la filosofia dadà, basada, d’altra banda, en un tracte respectuós però altament proper amb el client.\nLes sales del restaurant poden acollir fins a 300 persones, tant comensals a diari com puntuals celebracions familiars i d’empresa, casaments, comunions, presentacions de projectes, cursos i seminaris i tot el que es presti. A més, existeixen diversos espais pensats per crear ambients i, per tant, sensacions, diferents: sales amb vidrieres laterals, parets empaperades amb disseny i, fins i tot, un íntim racó que permet als visitants escriure els seus missatges en una mena d’invitació a entrar en el món de l’art underground.\nCartes d’un ordre caòtic i vins de casa\nEntrant en un divertit joc al·legòric que connecta gastronomia amb literatura, amb art, amb disseny i amb cultura, les cartes del Dadà són un desordre ordenat, com un ball de tipografies a l’estil Brossa que es llegeix amb el full en oposició horitzontal i converteix la tria de cada plat en una mena de joc visual molt suggeridor.


El nou sistema de blocs de BalearWeb no incorporar per defecte el filtre anti-spam que veníem utilitzant fins ara. Aquesta funcionalitat s'afegeix com plugin o complement i perquè funcioni cal activar-lo a cada bloc. Tots els usuaris haurien d'entrar dins de l'eina d'administració, accedir a la...\nVaig comentar fa un temps que molts blocs taiwanesos utilitzen la plantilla de BalearWeb. També n'hi de grecs , japonesos , russos ... Avui m'ha sorprès trobar un bloc escrit en farsi , el persa modern que es parla a l'Iran i a zones dels països del voltant. El més curió...\nJa està disponible en fase de proves la versió 1.1 del software LifeType , sobre el qual funcionen els blocs de BalearWeb. Podeu veure la llista de novetats (en anglès) a la wiki del projecte. Així doncs s'acosta el moment de fer reformes als blocs de BalearWeb. Us mantindrem informats...\nPer petició popular, BalearWeb farà públic mensualment el nombre d'accessos a tots els documents allotjats al domini bloc.balearweb.net , a través de la pàgina d'estadístiques accessible des del mateix menú de seccions del servei. Aquesta informació complementarà les estadístiques de...\nHe instal·lat una nova plantilla al servei de blocs de BalearWeb amb en nom "standard_wine". És igual que les altres, només canvia en els colors. Concretament és una variació de la standard_happy, és a dir que combina colors intensos, amb un fons de color blau en aquest cas, a diferència de la...\nEstic preparant una plantilla personalitzada per ADERG , intentant integrar el seu nou logotip a la plantilla "happy" que ja utilitzen actualment. De pas estic provant la propietat max-width del CSS. Així potser podré mantenir el disseny liquid de la plantilla però limitar l'amplada màxim de...


Nocturn de Portbou, Jaume Benavente - Xavier Serrahima: el racó de la paraula\nEscriure una novel·la comporta voler començar un joc que no saps ben bé on et durà; llegir-la implica la voluntat de participar en el mateix joc, embarcar-te (i embrancar-te) en un viatge compartit amb l’autor, els personatges i la seva història —o, més exactament, en la seva vida convertida en història.\nEn Jaume Benavente ho té molt clar, i per això enceta Nocturn de Portbou, La Temerària Editorial, 2015, a l’estació Internacional d’aquest poble de l’Alt Empordà, un territori transfronterer que és, alhora, aquí i arreu; que és un lloc i, ensems, tots els llocs; la comarca que Salvador Dalí convertí no pas per casualitat en el centre de l’univers; perquè el seu llibre enllaça, tot contraposant-los, amb un mateix alè espiritual, la Mediterrània i el centre d’Europa; la llum i la claror de l’aura de la nostra mar antiga amb la foscor i l’ombra de l’aura de les ciutats creuades per rius grisos i embastardits.\nI serà dins d’aquest dos ambients, físics, però també anímics, que els personatges es desplaçaran. Per un costat, el protagonista, Daniel Gispert, sorgirà de l’obscuritat —“part de la meva vida a la ciutat transcorria […] de forma subterrània, […] hores i hores, tardes i nits senceres al marge de la vida, de la superfície, del sol o de les estrelles […]. Un món a les fosques o il·luminat per l’electricitat, d’aire tancat, quiet” (pàg. 29)— per arribar a la claror (geogràfica, física, però per damunt de tot, emocional) de Portbou; per la seva banda, l’altra gran protagonista, la família Kodály en el seu conjunt, s’allunyarà de la foscor Hongaresa per acostar-se a la claredat mediterrània —sense, tanmateix, poder-se alliberar de les enigmàtiques ombres que la persegueixen.\nCom les grans obres, aquesta va del particular a l’universal: la història d’ell mateix que va desentortolligant en Daniel de la madeixa confusa de la seva memòria i els seus records —“s’endinsava en la seva pròpia memòria i m’hi duia amb ell” (pàg. 117)—, ens duu, a través del seu metge i més tard amic Marcel i mitjançant tot un seguit d’interseccions —“vaig sentir-me en una de les interseccions de les quals parlava en Marcel” (pàg. 144)— a la història dels Kodàly; i, aquests, al seu torn, com a metàfora que són, a la de tot Europa. En realitat, a la història (o les històries) de les dues Europes: la que caigué en mans del capitalisme i la que caigué en les del comunisme; totes dues —tot i que potser una (la clarament totalitària) més que l’altra— asfixiants, anihiladores, devastadores de vides.\nAl mateix temps, el viatge de la foscor a la llum es produeix també en la trama, amarada d’una intriga, com més va més acusada. A poc a poc anem coneixent els misteris i les sorpreses que oculta l’estranya família que arriba a Catalunya des d’Hongria, un pràcticament desconegut país de l’est. Intrigues que ens aniran sent desvetllades molt dosificadament i que només ho seran del tot en les seves pàgines finals, quan Sofia, la mare de l’extravagant família, ho expliqui tot en una carta que és una, inesperada però del tot conclusiva, “confessió” (pàg. 237).\nEn aquesta més que recomanable obra de Jaume Benavent, de gran profunditat psicològica —per no dir espiritual, anímica: no és cap coincidència (“Per a mi els noms sempre han estat importants, simbòlics” pàg. 143) que la filla és digui Alma— la mescla d’erudició i de lirisme és inextricable: poesia i coneixement van de la mà. Entre d’altres motius, perquè també hi van en la vida. Per al narrador —i, si mal no m’erro, també per a l’autor—, vida i obra són una i la mateixa cosa: “Per a mi, la ficció és la realitat, almenys en la mesura que m’ajuda a viure” (pàg. 195).\nI, com a conseqüència, amb uns personatges amb tanta vida interior —“el que volia fer […]: paisatges interiors, representacions de l’ànima” (pàg. 84); “volia parlar del que passava al seu interior, del seu estat anímic” (pàg. 215)—, la ficció esdevé tan real, o, potser, més i tot, que la vida mateixa; la qual cosa ens permet, com a lectors, “mirar de cara la vida” (pàg. 82).\nEn aquesta novel·la, on ressonen amplament les veus de Joseph Conrad —“estic clavat en aquest punt de l’univers com un marí conradià que no aconsegueix avançar a través dels mars tropicals en calma” (pàg. 176)— i de Thomas Mann i d’Stefan Zweig, els records, les imatges, les trames, les idees i els pensaments van i venen, tornen i retornen com els rius heraclitans o les ones de la mar. I hi fan, crec jo, per fer-nos comprendre que ens cal conèixer el passat per entendre’ns, per saber —en la mesura que això sigui humanament possible— qui som, però també per alliberar-nos-en, per impedir que esdevingui una feixuga càrrega que llasti irremissiblement el nostre futur. Perquè el futur, conjuntament amb el passat, és la nostra única, autèntica possessió.\nÉs clar que aquesta és, tan sols, la meva —modesta i intransferible— lectura, però, per fortuna, la novel·la, com qualsevol obra artística de mèrit, en permet d’altres. Només cal que en trobeu la vostra.\nBenavente, Jaume, Català, Notes de lectura, Novel·la\tTags:Alt Empordà, anàlisi literària, art, Creative Commons, crítica, crítica literària, cultura, escriure, Europa, Jaume Benavente, Joseph Conrad, La temerària Editorial, literatura, literatura en català, llegir, llibres, Nocturn de Portbou, nota de lectura, novel·la, orcid.org/0000-0003-3528-4499, Portbou, prescipció literària, ressenya literària, Salvador Dalí, Stefan Zweig, Thomas Mann, Xavier Serrahima\nPrevious Post: La tarda del Senyor Andesmas, Marguerite Duras\nNext Post: El compromís amb la cultura, Santi Cortés


La casa en obres | estem deconstruint\n“(…) si hagués d’escriure un llibre, que fos la descripció i l’expressió de l’ésser humà instal·lat en mi, el títol possiblement seria: La Casa en obres. Sempre seguit, tot jo estic habitat per picapedrers, arquitectes, mestres d’aixa, guixaires, electricistes, mestres de ribera, existenciaris, que em construeixen; just ells, la multitud, saben de quantes plantes constarà la Casa… Jo em deixo fer. Deixo que em facin. M’alegra veure i sentir que m’edifiquen. De mi, tot sovint en diuen que sóc home de molta voluntat… És així. En mi, hi ha la voluntat de tots els qui em basteixen. Deixar-se construir; vet aquí el que és la trascendència: el traspàs, intercanvi, de materials humans, entre els individus personals.”\n(Blai Bonet, construcció extreta del pròleg de Cant de l’Arc, dins Poesia Completa, Edicions de 1984)\nIl·lustració de Melinda Beck (responsable també de la portada del Manic Compression de Quicksand -que l’ésser humà instal·lat en mi troba un disc històric, imprescindible-, o del cartell de la seva gira de reunió de 2013)\nWritten by estemdeconstruint Publicat dins de Il·lustració & Pintura, Lletres pures!, Poetry!\tTagged with blai bonet, cant de l'arc, edicions de 1984, manic compression, melinda beck, poesia, quicksand


Mur pantalla - Viquipèdia, l'enciclopèdia lliure\nMurs guia per a realitzar la pantalla\nUn mur pantalla o pantalla de formigó in situ és un tipus de pantalla, o estructura de contenció flexible, emprat habitualment en projectes d'enginyeria civil.\nA diferència de les pantalles de panells prefabricats de formigó, aquest tipus d'estructura es realitza en obra. És a dir, en lloc de recórrer a panells prefabricats, els elements estructurals d'aquest tipus de pantalla s'executen in situ.\nLes dimensions dels panells que conformen els murs pantalla són entre 2,5 i 5 metres de longitud, i 4 a 15 cm de gruix. La longitud de la pantalla depèn del seu dimensionament.\nCada element que conforma un mur pantalla treballa independentment, i entre ells presenten juntes que han de ser estanques (per evitar el pas d'aigua a través de les mateixes). El càlcul de les pantalles se sol realitzar suposant que és una biga encastada que suporta el moviment de terres.\nEls murs pantalla serveixen per poder resistir les empentes del terreny en els períodes crítics d’excavació del solar i evitar i limitar l'entrada d'aigües del nivell freàtic, així com absorbir les càrregues. El mur pantalla es formigona amb bombes, desplaçant els llots cap amunt. Necessita diferents màquines per la seva construcció.\nEl formigó que s'utilitza per a la seva construcció habitualment porta incorporat uns additius fluïdificants que afavoreixen l'adaptació al terreny a la vegada que facilita la unió amb l'armadura de la pantalla.\nAquest tipus de murs poden ser de diferents tipus:\nAutoestable: els que s'aguanten per ells mateixos gràcies a la seva secció, han de tenir el 50% o més de la seva alçada per sota del terreny.\nIsostàtic: necessiten una línia d'ancoratges.\nHiperestàtic: necessiten dos o més línies d’ancoratges. A mesura que buida el terreny, es van col·locant els ancoratges. Un cop acabat el mur, es destensen els ancoratges (absorció per part dels forjats).\nFases de l'excavació[modifica]\nExecució dels murs guia: Són els murs per la correcta construcció del mur pantalla, ja que guien per fer el forat perpendicularment. Per aquesta activitat s'utilitza una mini excavadora, ja que la construcció d'aquest mur no requereix un gran moviment de terres.\nExcavació i aportació de llots: La pala que s’utilitza per l’excavació té uns forats per deixar escapar els llots. Es fa servir una grua amb una pala bivalva hidràulica, ja que necessita una ploma més petita i dóna més mobilitat.\nCol·locació de gàbies i elements de junt: Es col·loquen les armadures amb la grua ploma i els elements de junt per l'hora de formigonar.\nFormigonat del mur pantalla S'ha de vigilar que el formigó sempre sigui el mateix, és a dir, que no variïn les seves propietats en les diferents tongades. La pantalla no es formigonarà tota de cop, sinó que s’utilitzarà el sistema de dames. Aquest sistema consisteix a formigonar per parts deixant una junta per la correcta unió amb la següent tongada. Per formigonar es necessita el camió formigonera, amb bomba, per poder arribar als llocs desitjats.\nExtracció dels elements de junt S’ha de fer entre 1 i 4 hores després de formigonar.\nRetirar muret guia i descapçar el mur pantalla També es pica el formigó de la part superior del mur pantalla, ja que es tracta de formigó de baixa qualitat, de forma que quedin armadures a la vista, descapçant i sanejant de la part superior de la pantalla.\nBiga de coronació Dóna la garantia del funcionament del mur pantalla. Serveix per repartir els esforços verticals i a la vegada arriostra els caps dels murs. Si hi ha pilars a la part superior de la pantalla, s’han de preveure les seves esperes.\nBermes: només mobilitzen una fracció de l’empenta passiva\nAncoratges: hi ha dos tipus: els provisionals durant la construcció i els definitius\nObtingut de «https://ca.wikipedia.org/w/index.php?title=Mur_pantalla&oldid=17259042»\nLa pàgina va ser modificada per darrera vegada el 29 jul 2016 a les 00:56.


Escoleta El Trenet Cooperativa Valenciana: de juliol 2014\nBon estiu, treneters i treneteres!\nMentre la mar ens encisava amb el seu vaivé, se'ns ha escolat entre els dits l'últim dia a l'Escoleta. Però també nosaltres, com les ones, ens n'anem i, en un tres i no res, tornarem a ser-hi per a retrobar-nos i contar-nos totes les aventures viscudes sota l'encanteri.\nPosted by Escoleta El Trenet Cooperativa Valenciana a de juliol 31, 2014 Cap comentari:\nL'escola d'ací per l'escola d'allà i d'arreu\nDemà tancarem definitivament el curs, però no podem tancar els ulls a les terribles notícies que ens arriben des de l’altra riba de la Mediterrània, les quals ens fan adonar-nos de la sort que tenim d’haver nascut mar endins, i maleir la dissort dels que ho han fet mar enllà. Una mera casualitat convertida en fatalitat, per la qual no podem callar fins que no aconseguim fer, de cadascun dels nostres anhels de pau, un clam unànime contra la barbàrie.\nDes del Trenet, volem sumar a aquest anhelat clam la nostra veu, la veu de l’escola d’ací per l’escola d’allà i d’arreu, la qual ha sigut també víctima de la desraó contra la qual volem expressar avui la nostra absoluta condemna.\nFoto de Charles Dharapak\nPosted by Escoleta El Trenet Cooperativa Valenciana a de juliol 30, 2014 Cap comentari:\nEls veïns i les veïnes de la mar\nVora mar també ens agrada fer-nos amics i amigues dels veïns i de les veïnes que s’acosten a donar-nos el bon dia i jugar amb nosaltres.\nAvui, a més, hem conegut el policia local de la platja, que ha fet sonar la seua sirena, la metgessa de la Creu Roja, que ens ha recordat que ens hem d’empastifar ben bé de crema abans de prendre el sol, i els bombers, que ens han acomiadat des de dalt de la grua.\nFins a la propera, amics i amigues!\nPosted by Escoleta El Trenet Cooperativa Valenciana a de juliol 17, 2014 Cap comentari:\nAvui hem donat vida a "La princesa Ratolina", el conte de Dani Miquel que tant de goig ens fa sempre escoltar.\nEn busca del personatge més poderós del món, la princesa Ratolina va del sol als núvols —que el tapen—, dels núvols al vent —que els belluga—, del vent a la muntanya —que l’atura— i de la muntanya al ratolí, que fa que la terra tremole i que la princesa Ratolina acabe la seua cerca... on tot just l’havia començat.\nI amb el conte contat, conte acabat, i un fort aplaudiment a tot el repartiment, hem baixat el teló de la setmana. Que tingueu un bon cap de setmana i fins dilluns, treneteres i treneters!\nPosted by Escoleta El Trenet Cooperativa Valenciana a de juliol 11, 2014 Cap comentari:\nImaginació fins a l'horitzó\nAllà on anem no deixem mai ningú sense saludar. Ja vos ho poden ben dir tots els banyistes amb qui ens hem trobat avui a la platja i també els mariners i pescadors que hem ataüllat amb les ulleres de llarga vista i que han fet brollar la nostra imaginació amb mil i una històries d'aventures a l'horitzó.\nPosted by Escoleta El Trenet Cooperativa Valenciana a de juliol 07, 2014 Cap comentari:\nNoves aventures i coneixences\nAvui, els gatets i les gatetes hem passat una estona a la que serà la nostra classe al setembre amb la nostra mestra, Inma.\nÉs la classe dels cavalls i de les egües, on ens espera amb els braços oberts la nostra nova mestra, Vicky, i les nostres noves mascotes, Ruca i Troti, amb qui continuarem compartint totes les noves aventures i coneixences d'aquest camí que tot just hem començat a recórrer junts.\nPosted by Escoleta El Trenet Cooperativa Valenciana a de juliol 03, 2014 Cap comentari:\nQue la brisa ens bressole amb horitzons plens d'il·lusions, sota un cel d'aigua marina esguitat d'estels d'arena fina.\nPosted by Escoleta El Trenet Cooperativa Valenciana a de juliol 02, 2014 Cap comentari:\nAvui hem desembarcat a la platja del Saler\nAvui els i les pirates del Trenet hem desembarcat a la platja del Saler. No hi ha faltat la plantada de la bandera i, per descomptat, tampoc la joia amb què hem endolcit avui la mar entre jocs i rialles.\nPosted by Escoleta El Trenet Cooperativa Valenciana a de juliol 01, 2014 Cap comentari:


Àngel Vallverdú guanya el premi de narrativa Sebastià Juan Arbó\nLa novel·la guanyadora, ‘No es poden donar tants llagostos a la sibeca’ narra una història en la qual el món dels bastoners i les tradicions té un pes molt important.\nGuanyador premi Arbó. Foto/Cedida.\nEl cambrilenc Àngel Vallverdú i Rom ha estat proclamat guanyador de l’edició 2016 del Premi de narrativa Sebastià Juan Arbó, organitzat per la regidoria de Cultura de l’Ajuntament de la Ràpita, amb l’obra ‘No es poden donar tants llagostos a la sibeca’. El veredicte del jurat es va donar a conèixer durant la vetllada literària celebrada el divendres 28 d’octubre en un restaurant de La Ràpita.\nLa novel·la guanyadora narra una història en la qual el món dels bastoners i les tradicions té un pes molt important. Àngel Vallverdú, que ha dut a terme anteriorment investigacions sobre el ball de bastons, es va presentar amb el pseudònim Camil XVII. En el seu parlament va agrair el guardó rebut i va destacar el fet que es tractava de la seua primera obra de ficció, amb la qual ha obtingut els mil cinc-cents euros del premi així com la seua publicació dins del segell Capital Books, d e l’editorial Cossetània.\nEl jurat va estar integrat pel professor i escriptor Miquel Reverté, Núria Reverter (filòloga), Marc Duch (filòsof) i Pau Lleixà (tècnic cultural). Eduardo Sánchez, en qualitat de secretari del premi, es va encarregar de llegir el veredicte quan passaven poc minuts de la mitjanit de divendres. En l’acta, el jurat va incloure un apèndix en el qual es posava de manifest l’interès per una altra de les obres presentades a concurs – ‘Fills d’un somni perdut’-. El jurat va fer constar la recomanació de tenir en compte aquesta obra com un text mereixedor de publicació pel seu interès i temàtica rapitenca.\nDurant la vetllada literària es va presentar la nova associació cultural ‘Mar de fora’ i també es va dur a terme una lectura de poemes i fragments literaris d’alguns autors i obres que enguany han celebrat algun tipus d’efemèrides.


Can Bosch és el primer llibre d’una sèrie en què Jordi Cervera s’acosta als restauradors de casa nostra en clau periodística i amb l’afany d’anar descobrint els petits secrets que els han portat a escollir la seva professió i a excel·lir-hi. Les fotografies de Sònia Rimbau arrodoneixen el treball i demostren que la vida rau també en els petits detalls. Joan Bosch, des de Cambrils, al Baix Camp, arrenca d’una cuina de pescadors d’arrel tradicional i, sense trair en cap moment els seus orígens i els productes que té a l’abast de la mà, la porta a les més altes cotes de qualitat, amb la qual cosa ha aconseguit una de les prestigioses estrelles Michelin, que ha convertit el seu restaurant en un indret de visita obligada. En aquest llibre ens mostra la seva història i ens regala algunes de les seves millors receptes.\n(Reus, 1959) És periodista i treballa a Catalunya Cultura, on presenta l'espai de llibres Catalunya Cultura Literatura i el concurs de poseia La Catalana de Lletres, a més de col·laborar de manera habitual en mitjans de comunicació com ara Avui, El Temps o La Mañana. Li han atorgat diversos guardons, entre els quals destaquen el Premi Reus de Comunicació, el Pin i Soler, el Pere Calders i el Vila d'Ascó de narrativa o el Miquel Martí i Pol i el Pere Badia de poesia. Ha publicat llibres de poemes com són Pintallavis (amb el pintor Carles Amill), Fluix fluid, Atzavara, Butte i Como la vida misma (amb dibuixos de Jordi Sabater Pi); de narracions, com és Professions liberals; novel·les, com són Dibuixos obscens (traduïda al castellà) i Ànima de benzina, i llibres d'aritsta, com és Pineda Bueno, el entusiasmo obstinado de la luz.


TAC12 TV - La construcció resisteix el cop\nLa construcció resisteix el cop\nDivendres, 07 Agost 2020 10:31\nDestaca l'obra nova que compensa la baixada del nombre de rehabilitacions. Segons el sector i tenint en comptE la greu situació mundial, la lectura no és pas negativa amb, fins i tot, creixements puntuals d'alguns nínxols de mercat.\nLa pandèmia ho va aturar tot, o gairebé tot, i la construcció va ser un dels grans damnificats. A excepció dels projectes considerats com a essencials o urgents, l'obra nova i qualsevol tasca de renovació de mobiliari urbà va aturar-se durant el tram més dur de l'estat d'alarma. Tot i això, del gener al juliol, l'habitatge residencial nou ha crescut de manera significativa per apaivagar la lleugera davallada dels projectes de rehabilitació; és a dir que l'obra nova ha parat el cop.\nComarcalment, però, les diferències són abismals. El Tarragonès construeix un terç menys que el 2019 mentre que el Baix Penedès ho fa cinc vegades més. L'estadística general ens diu que les obres noves s'han incrementat en un quart els últims set mesos amb un total que supera les 600. Les reformes, en canvi, perden set punts i superen tímidament el mig miler. Aquesta tendència, preveuen, canviarà amb la futura intervenció a part de l'antic parc hoteler del Camp de Tarragona.\nAixí, l'activitat professional registrada pel Col·legi d'Aparelladors, Arquitectes Tècnics i Enginyers d'Edificació de Tarragona perd una quarta part respecte al mateix període de l'any anterior per culpa de les mesures de confinament i de l'aturada dels projectes ja previstos. El sector reclama als ajuntaments que col·labori en la reactivació del negoci alleugerint la tramitació de llicències i la resta de tasques administratius.\nMés en aquesta secció: « L'estadística confirma un inici d'estiu turístic a zero Puja la nota de tall i l'interès per estudiar a la URV »


El cambrilenc Josep Pajuelo, nou campió provincial de veterans de tennis taula - Revista Cambrils\nPublicat el Dimarts, 19 de febrer de 2019 11:14h\nEl cambrilenc Josep Pajuelo, el segon per la dreta, es va proclamar campió provincial | Cedida\nGran campionat disputat, el cap de setmana del 9 i 10 de febrer al Pavelló Municipal Esportiu de Vinaròs, en el que es van aplegar els millors jugadors de tennis taula de la província de Tarragona de la categoria veterans. La participació va ser la més alta dels últims anys, superant els 50 participants. Recordem que van poder competir al torneig tots aquells jugadors inscrits a la Territorial Tarragonina majors de 40 anys.\nEl format de la competició va estar dividit en una part inicial de grups, en la que els dos primers de cadascun accedien al quadre final, d’on va sortir el guanyador final. En 1/8 de final va destacar l’enfrontament entre el local Paco Zaragoza (cap de sèrie nº6) que va caure enfront Albert Sedano del AEC Reus. A la següent ronda de 1/4 de final, Sergi Arribas del Nàstic superava a Agustí Sánchez del mateix club.\nVa ser en la primera semifinal on va saltar la gran sorpresa de la competició, on el tortosí Iván Sanahuja (CTT Tortosa) s’imposava al seu company d’equip Jaume Querol, cap de sèrie nº1 i guanyador del torneig en els darrers últims 3 anys. Es va veure un gran partit, amb molts intercanvis i punts espectaculars, però finalment Sanahuja va aconseguir la victòria per 3 jocs a 2. En l’altra semifinal, el cambrilenc Josep Pajuelo del Reus Deportiu (Nº2) superava per 3 a 0 al granota Sergi Arribas.\nPer tant, la gran final la van disputar Josep Pajuelo i Iván Sanahuja, en un partit també molt emocionant i extremadament igualat. El partit fer gaudir força al públic assistent i en el que el jugador cambrilenc del club reusenc remuntava 1 joc a 2 i parcial de 4 a 6 en contra, per adjudicar-se finalment el partit i el títol de campió provincial de veterans 2019 per 3 jocs a 2.


Biblioteca Lambert Mata - Ripoll - Dossier de premsa - Troben mort un ramader a la muntanya a Ripoll\nTroben mort un ramader a la muntanya a Ripoll\n02 de gener de 2016 | El Punt\nUn ramader de Ripoll, Josep Serra Puig, va ser trobar mort el dia 31 de desembre a la muntanya on tenia el bestiar. L'home havia sortit de casa dimecres a la tarda per anar a la zona on té el bestiar, a la finca de Les Terrades, com feia habitualment, però el dijous al matí no va donar senyals de vida ni va contestar les trucades de telefon que li feia la dona a través del mòbil.\nEn vista de la situació i preocupats pel que li hagués pogut passar, la família va anar a buscar-lo i se'l van trobar mort. La víctima, que no tenia senyals de violència, estava estirat al costat d'una pedra on habitualment seia a reposar quan havia acabat la feina. Tot fa pensar que hauria mort sobtadament un cop ...


Plataforma "L'educació és futur": 2015\nPropera assemblea de zona: dijous 16 d'abril a les 6 de la tarda\nLa propera assemblea de zona serà el dijous 16 d'abril a les 6 de la tarda a l'alberg Canonge Collell de Vic.\nPublicat per Plataforma "L'educació és futur" a 10:54 Cap comentari:\nPropera assemblea de zona: dijous 29 de gener\nLa propera assemblea de zona tindrà lloc dijous 29 de gener, a les 6 de la tarda, a l'Alberg de Vic, a l'aula-taller amb el següent ordre del dia:\n1. Resum Assemblea Docent d’aquest dijous 22 de gener.\n2. Propostes d’actes reivindicatius i/o xerrades per aquest trimestre a la comarca. Campanya samarretes grogues.\n3. Informacions sindicals: desplegament LOMCE, RD d’especialitats a secundària, RD de selecció de directors/es, borsa de treball, oposicions, eleccions sindicals,....\nPublicat per Plataforma "L'educació és futur" a 14:28 Cap comentari:\nXerrada "L'avaluació del professorat" 16/04/15 a l...\nPropera assemblea de zona: dijous 16 d'abril a les...


Més de 5000 persones a València i Alacant contra la LOMQE | STEPV\nMés de 5.000 persones es manifesten contra la LOMQE a València i Alacant\nDissabte, 15 de desembre, continua la mobilització a Castelló.\nLa concentració d'ahir a Alacant.\ndivendres 14 desembre 2012 07:52 h\nLa manifestació de València i la concentració d’Alacant del 13 de desembre van ser les primeres accions contra la LOMQE i pel valencià, sense oblidar les retallades de la Conselleria d’Educació. Continua a Castelló el 15 de desembre amb una manifestació que es preveu multitudinària. I després, el 21 de desembre, es convocaran dinars populars contra les retallades i, al gener, tancades i assemblees de la comunitat educativa.\nAquestes són algunes de les accions que ha convocat i està convocant la Plataforma per l’Ensenyament Públic sota el lema general emprat aquest curs “Posa fil a l’agulla” i amb el lema específic “Enfront de les retallades i de la LOMQE, defensem l’escola pública i en valencià’”.\nLa Plataforma rebutja l’avantprojecte de LOMQE ja que el considera l’agressió més violenta a l’escola pública i al valencià des de l’inici de la democràcia i qualifica de mercantilista, reaccionària i segredagora la proposta del ministre Wert.\nLa Plataforma entén que aquesta llei, si tira avant, perjudicarà les classes socials més desfavorides perquè avança cap al desmantellament de la xarxa pública educativa i impulsa la privatització de l’ensenyament, alhora que es doblega als interessos de l’Església catòlica ja que formenta la Religió en l’ensenyament, mentre que menysprea i margina les llengües pròpies, en el nostre cas, el valencià.\nvalència valencià retallades plataforma manifestació


Un Ramadà ple de generositat | Cultius Culturals Un Ramadà ple de generositat – Cultius Culturals\nUn Ramadà ple de generositat\nPublicat el 17 Juny 2015 5 Mai 2017 per Cultius Culturals\nLa lluna s’alça per damunt dels riads que encerclen la marroquina plaça de Jamaa el Fna. El bullici no s’atura, les parades dispenses sucs de taronja mentre la flaire de carn adobada dels restaurants mòbils s’escampa gairebé fins més enllà de la mesquita de la koutubia. Però aquesta d’avui no és una lluna qualsevol. Les cadenes de televisió de tot el món àrab, que ara semblen substituir els antics mecanismes i avançar-se a tot pronòstic, han anunciat que, en veure’s la darrera lluna del vuitè mes del calendari islàmic, es donarà per començat el Ramadà. Ha format part de les converses diàries de moltes persones els dies precedents a aquesta nit: si la lluna és visible el darrer dia del mes començarà l’endemà; sinó, caldrà esperar a que sigui així. Aquest és el motiu pel que, malgrat les modernitats –tot i que parlar de tecnologia punta a un soc de Marràqueix es faci, si més no, estrany-, no tots els musulmans arreu del món, ni tan sols en països veïns, comencen el mes de Ramadà el mateix dia.\nEl dejuni durant aquest període de trenta dies és un dels cinc pilars bàsics de l’islam, juntament amb la pregària, la peregrinació a la Meca, l’almoïna i la shahada (l’afirmació de la creença en un sol Déu i en Mahoma, el seu profeta). És un mes sagrat, no només perquè en el decurs del mateix s’hi aglopen moltes festivitats importants, com al revelació de l’Alcorà a Mahoma o la mort del primer musulmà, sinó perquè està dedicat a Déu, a la pregària i a l’acció de gràcies. De la mateixa manera que en els moments clau del calendari cristià, és un temps de pau i reflexió, i a la vegada d’alegria, reconciliació i solidaritat.\nDurant el Ramadà es realitza dejuni en les hores de sol, deixant lloc pel menjar i la beguda abans de la sortida del sol i després de la posta del mateix. Més enllà dels preceptes i deures que desglossa l’islam, cal reconèixer que una celebració com aquesta, ha estat font des de fa segles d’unes tradicions i costums que s’han traduït en un cuina pròpia i una cultura que va més enllà de la pròpia religió.\nEl Ramadà, doncs, ja no s’ha d’entendre només com una festivitat religiosa sinó com una invitació a la descoberta dels valors de les societats musulmanes, on la comunitat hi té un pes especial per damunt de l’individu. Un turista pot entrar en una botiga en ple centre de Marràqueix, per exemple, i fer-se l’hora de l’iftar, el trencament del dejuni a l’ocàs, trobant-se complimentat de cop amb safates de dàtils –aliment amb el que s’acostuma a trencar el dejuni-, bols de harira o plats de tajine, sense cap més explicació que el generós somriure del botiguer, que comprèn que l’essència del Ramadà és poder redescobrir aquella solidaritat que potser havia perdut –o no. En els musulmans, i més especialment en els països àrabs, s’evidencia el fet que el conjunt preval per damunt de la persona, amb tot allò de bo i de dolent que això significa, vagi per endavant. Amb tot, però, és un tret clau que no es pot dissociar de la seva cultura, precisament perquè l’impregna per complert, i que ens ha de fer reflexionar a voltes sobre si, tot plegat, no ho haurem anat perdent nosaltres pel camí i caldria prendre consciència del valor del conjunt, de la saviesa dels vells, de la visita al veí i de les cases obertes.\nAd Duqqi. El Cairo. Ramadán 2014\nEl Imam El Shafei. El Cairo. Ramadán 2014\nDecoración interior Restaurante. Ramadán 2014\nL’ambient dels carrers que envolten la plaça Tahrir d’El Caire al vespre és l’antítesi de les nostres avingudes solitàries un dia de matinada, i durant els darrers dies del Ramadà la festa s’incrementa, en participants i en alegria. L’eid-al-Fitr, festa amb la que es dóna per conclòs el mes de dejuni és celebrat arreu del món pels musulmans de maneres molt dispars, però és cert que els darrers dies es viuen amb molta més intensitat, tal i com ja demana un dels preceptes. A la capital d’Egipte, per exemple, es desferma una actitud estranya per tot aquell qui no hi està familiaritzat. Desbordant és la paraula clau si tenim en compte la població de la ciutat i la multitud que inunda els carrers –potencialment més nombrosa a les tres de la matinada que a les sis de la tarda-. Els musulmans acudeixen a les mesquites a pregar, però també a reunir-se, i fan de la trobada, una festa. S’estiren en estores i màrfegues a l’interior dels recintes religiosos, compartint l’àpat amb el desconegut del costat. Alguns joves juguen al Age of Empires, mentre un vell els explica ves a saber quines històries.\nLes tradicions durant el Ramadà tenen punts comuns, però a cada país es poden trobar peculiaritats en la seva celebració. A Egipte, per exemple, es decoren molts carrers amb fanalets i trossos de papers, des de les avingudes als carrerons rònecs sense sortida. A més, en els barris més populars del Caire una dona o un home, recorre els carrers amb un timbal dient el nom de les veïnes i els veïns per despertar-los abans de que surti el sol i tinguin temps de poder esmorzar.\nAixí, poc més que: Ramadà Karim!\nGabino Martinez Muñoz i Ignasi Sánchez Rull\nNaghib Magfuz, literatura mediterrània\nEid mubarak per la festa del sacrifici\nMalesh, no passa res\nPublicat a Articles, Català, Món ÀrabEtiquetat cultura, egipte, festa, mediterrani, països àrabsDeixa un comentari\nEntrada anteriorPicasso, Dalí y bloggersSegüent entradaUn Ramadán lleno de generosidad


Directoris i enllaços per al seu web de viatges\nMolts de vostès que prenen la promoció de la seva pàgina web de viatges seriosament són conscients i saben que un contingut fresc i cruixent és mandatari per mantenir una bona posició en la maquinària de cerca. Aquells empresaris que estimen escriure i / o crear contingut nou com vídeos i fotos possiblement s'obliden d'un altre aspecte important per promoure la seva empresa. Crear enllaços i sotmetre el seu lloc a directoris, encara que menys que abans, segueix sent una part del SEO important per al posicionament dels nostres llocs web. Pot usar-se com una tàctica efectiva per empènyer la seva pàgina principal i pàgines específiques a una posició més alta en les cerques a Google i altres motors de cerca.\nLa seva llista de directoris de viatges 2014\nHem fet la nostra tasca per a vosaltres i hem buscat i trobat directoris amb un bon valor afegit. Els hem categoritzat per Autoritat de Domini i Rànquing de Pàgina. Ara tot el que han de fer és afegir el seu lloc. Molts dels directoris llistats tenen categories per països i alguns per ciutats. També molts tenen categories d'indústries relacionades per a transports amb xofer i serveis relacionats com trasllats d'aeroport, lloguer de bus xàrter, serveis de taxi, lloguer de minibús amb conductor, lloguer d'autocars amb xofer i lloguer de cotxe amb xofer. Específicament hem revisat si els directoris tenen una categoria de transport i / o lloguer de cotxe. A part ens hem assegurat que tinguin una categoria rellevant de viatges o turisme per promoure el seu negoci de transport o viatges.\nLa pàgina és fàcil de navegar des de la pàgina principal, perquè està dividida en Transport Aeri, Transports i Serveis de Viatges. Després podrà triar la seva categoria desitjat d'acord amb la rellevància del seu negoci. Bon disseny web i bones estadístiques.\nDiversió en bikini a la pàgina principal de Onlytourist directori mundial de viatges\nRànquing Pàgina: 4\nAutoritat Domini: 51\nEnllaços: pagament o recíproc\nCategoria transport: No\nCategoria lloguer de cotxe: No\nUn extens i complet directori de viatges amb articles, novetats sobre viatges, fotos de viatges, vídeos, un bloc de viatges i amb una categoria de transport i autobús, a més de lloguer de cotxes.\nImatge de la pàgina principal del directori Itravelnet\nRànquing Pàgina: 2\nAutoritat Domini: 66\nCategoria transport: Si\nCategoria lloguer cotxes: Si\nUn directori enfocat exclusivament a viatges a Europa. Té categories per països i un bloc de viatges amb dades de viatges. Un enllaç des d'aquest directori pot ser de gran ajuda per a qualsevol negoci relacionat amb el turisme.\nImatge pàgina principal del directori Travel Foot\nAutoritat Domini: 47\nUn extens directori amb diverses categories per a cada continent i país. Podeu trobar tot el relacionat amb turisme des allotjament fins transport arreu del món.\nImatge pàgina principal directori turisme Touristclick\nRànquing Pàgina: 5\nAutoritat Domini: 61\nCategoria lloguer cotxes: No\nNo és la pàgina web més bonica, però té categories per a cada destinació en grans ciutats del món. També hi ha una categoria transport i permeten dos enllaços, recíproc i pagament.\nImatge de la pàgina principal del directori de turisme editat per humans anomenat 'Siterary'\nRànquing Pàgina: 3\n2traveling.com és un colorit lloc web amb grans estadístiques. Categories per a cada continent i país des de serveis de viatges fins lloguers vacacionals. L'enllaç recíproc ha d'apuntar cap a un lloc web diferent.\nCel blau l'espera a la pàgina principal del directori de viatges 2travelleing\nAutoritat Domini: 45\nUn directori específic per a viatges però amb un Rànquing de Pàgina 0 i una Autoritat de Domini de 56, el que indica que no ha rebut molts enllaços en si mateix però alguns enllaços de qualitat (el que és bo per SEO). Té a més un bon llistat de tot tipus de negocis de viatges.\nPàgina d'inici imatge de guia de destinacions TravelTourismDirectory\nRànquing Pàgina: 0\nAutoritat Domini: 56\nAquest és un directori de negocis amb base al Regne Unit i té un llistat general i diversos llistats per categoria. Específicament hi ha gran quantitat de llocs web disponibles en categories assegurances i cotxes.\nPàgina principal del directori comercial SiteRanking en blau i blanc\nUn altre directori de turisme amb base al Regne Unit per a pàgines relacionades amb viatges amb una gran quantitat de categories relacionades. També poden trobar aquí documentals de viatges, novetats de viatges i guies de destinacions.\nImatge neta i acolorida de la pàgina principal de TravelDirectory\nAutoritat Domini: 58\nFindelio.com no és específicament un directori relacionat amb viatges, però té diverses categories per a tot tipus de negocis. Tenen una categoria de viatges que està dividida per continent, per país i categories regionals, és a dir més tòpics que només viatges.\nImatge de l'eficient i completa pàgina principal de l'extens directori de Findelio\nAutoritat Domini: 57\nPàgina d'inici de fàcil navegació amb un disseny web 'vacances'. Han dividit les categories en continents i països. Podran trobar per país tot, des d’operadors turístics, allotjament fins a transport.\nImatge de pantalla de l'assolellada pàgina principal del directori de viatges Travelingpages\nAquest lloc web té un disseny molt interactiu i podran buscar agents al Regne Unit, per continent i per país en diferents ciutats. Aquest és el directori perfecte per a tot agent de viatges. Té gran valor afegit per a agències de transport i viatges.\nImatge de Travel Agent Finder pàgina principal del directori d'agents de viatges\nAutoritat Domini: 32\nEl nom pot fer pensar en un directori Australià, però és un tour operador Californià que ha fet un directori de la seva pàgina web de negocis. És rellevant per a tot tour operador i ofereix oportunitats per trobar altres col·legues agents de viatges.\nImatge de Boomerang Tours pàgina principal directori tour operador\nAutoritat Domini: 36\nNom rebuscat per un directori, però és un gran directori només per a negocis de lloguer de cotxes (i transport privat amb xofer). Té un gran valor per agències de lloguer de cotxes (i altres vehicles) per rebre un enllaç d'un directori amb tanta rellevància. També tenen categoria de guies de turisme per a persones que volen llogar cotxes.\nVisual de la pàgina principal del directori de lloguers Elephant\nAutoritat Domini: 34\nAquest és un gran directori per a qualsevol negoci, perquè té un total de 687 sub-categories i molt bones estadístiques. Poden triar pagar per un enllaç o intercanviar un des del seu pròpia pàgina web per ser llistats en la seva categoria rellevant. L'únic desavantatge és que no té categories específiques per a transport o lloguer de cotxes.\nImatge de Dmozzilla pàgina principal directori negocis\nLa pàgina principal d'aquest directori llueix una mica buida, però és senzilla de navegar cap a les categories rellevants i sotmetre la seva URL. Els costos són baixos i les estadístiques bones. Això pot ser rellevant per a tot negoci i no només pàgines web relacionades amb viatges.\nImatge de pàgina principal del directori\nAutoritat Domini: 46\nAquest directori té categories relacionades amb viatges però no està dividit per continents o països. També brinda l'oportunitat d'afegir el seu blog de viatges i crear un enllaç. Greatville únicament permet enllaços amb un enllaç recíproc.\nImatge de Greatville pàgina principal directori de negocis\nAutoritat Domini: 39\nEnllaços: només recíproc\nFreeprwebdirectory.com és l'URL oficial del directori, però ha d'enllaçar cap a un altre domini per a un enllaç recíproc. També podeu afegir blocs i articles a la pàgina web amb categories relacionades a qualsevol negoci. Per obtenir un enllaç des d'aquest directori de viatges web, al web màster probablement li demanarà crear un enllaç des de la web de la seva empresa cap a la web associada www.visitordetails.com .\nImatge de la boníssima 'Free PR Web Directory' pàgina principal del directori de negocis i bloc\nAutoritat Domini: 68\nSitepromototiondirectory.com té un Rànquing de Pàgina de 7, el que és molt bo per a un directori. El disseny web és agradable i fàcil de recórrer a través de totes les categories. També demana un enllaç de retorn a un lloc diferent (com vam fer nosaltres), però el seu web estarà llistada en el mateix directori de Site Promotion Directory. Aquest directori de turisme tampoc li demanarà en enllaç directe cap a la seva web, però indica que un enllaç cap www.hotweburls.com serà el pas més apreciat per iniciar una col·laboració amb ells.\nImatge principal del lloc Site Promotion Directory\nRànquing Pàgina: 7\nAquest directori també demana afegir un enllaç recíproc a un lloc web diferent, però vostè ha de figurar en el llistat de devoteclub.com. Un directori de bona qualitat amb moltes categories que són importants per a qualsevol negoci.\nImatge de la pàgina principal del directori Devote Club\nUn estrany nom per a un directori, però les estadístiques són bones. Actualment es comercialitza com un motor de cerca per buscar negocis. Podeu afegir gratis un lloc web però ha de afegir un enllaç cap a aquesta pàgina web també.\nImatge de Philly First On The Fourth pàgina principal del directori\nAutoritat Domini: 50\nEncara que sense categories específiques per a transport i lloguer de cotxes, Add Your Links Now té diverses categories amb opcions d'enllaços pagaments o recíprocs. El disseny web és una mica avorrit, però la qualitat és prou bona com per incloure el seu lloc web de viatges en aquest directori.\nImatge de la pàgina principal del directori Add Your Links Now\nAutoritat Domino: 44\nEllys directory està clarament desenvolupat per una dona amb el disseny web en rosat. Pot invertir una mica de diners per a un enllaç pagament o enllaçar amb el seu domini amb un enllaç gratuït. Té variades categories amb un Rànquing de Pàgina alt i és excel·lent per a una campanya de creació d'enllaços.\nImatge de la rosada i plomosa pàgina principal del Ellys Directory\nRaking Pàgina: 5\nAutoritat Domini: 49\nSembla estàtica i neta, amb més categories que sol viatges. No feta particularment per a lloguer de cotxes o lloguer de busos, però si vostè opera en el sector de viatges li serà rendible. També podeu afegir articles per les seves campanyes SEO de negocis.\nImatge de pàgina principal de Wldirectory\nUn directori de negocis on té dues opcions, enllaços pagaments i recíprocs. Encara que el disseny gris és una mica avorrit, té una alta autoritat de Domini i val la pena l'enllaç per al seu negoci de viatges.\nImatge de Second Wave Systems pàgina principal directori de negocis\nLinkspurt.com és un directori dels creadors d'Automatic Backlinks. Haurà afegir un enllaç cap a la pàgina comercial d'ells. El directori té altes estadístiques i diferents categories on afegir els seus negocis. La seva pàgina, amb un alt rànquing, compensa la falta d'una rellevant categoria per a empreses de lloguer de cotxes, trasllats o per a empreses privades de transport. Tal com els números 18 i 19 d'aquesta llista de directoris de turisme i viatges, aquest directori prefereix un intercanvi a través d'una web tercera. El web on enllaçar primer es diu Automatic Backlinks..\nImatge de pàgina principal de Link Spurt\nAutoritat Domini: 53\nTambé anomenat DTE va ser creat per Anthony Marett qui és propietari d'una empresa de lloguer d'autocars a Norfolk. No és realment un directori en termes d'un lloc que li dóna un enllaç, sinó que és molt millor. És una plataforma de col·laboració online on tots els transports relacionats amb transports de passatgers poden llistar o oferir 'viatges en buit' o demanar transport per a grups o viatgers individuals. La xarxa de transportistes està intercanviant viatges i ajudant amb el recupero de passatgers en cas d'una avaria. Funciona millor que l'assegurança de recupero i gairebé sense cost.\nImatge de la pàgina principal verda i blava de Don´t Travel Empty\nAutoritat Domini: 22\nCategoria transport: si, és tot sobre transport\nCategoria lloguer de cotxes: generalment enfocat en autobusos i autocars però tots els tipus de vehicle són benvinguts.\nTreballa com tots dos, directori i eina d'ofertes i reserves. Llançat a Espanya fa 4 anys i ara movent-se pas a pas cap a altres països europeus com Portugal, Itàlia, França, Alemanya, Països Baixos, Bèlgica i més països a nivell mundial.\nImatge de pàgina principal de Rentautobus directori d'empreses d'autobusos i autocars\nEmpreses de transport privades poden oferir viatges i obtenir reserves i estadístiques directes sobre els seus preus ofertats comparats amb competidors locals.\nVegi aquí com a exemple l'empresa de lloguer d'autocars MIR a Girona que ja ha rebut més de 20 valoracions de clients en aquest portal.\nVista de la pàgina de perfil d'empresa en Rentautobus.com amb valoracions de clients\nAutoritat Domini: 26\nCategoria transport: si, aquest directori és sobre rebre sol·licituds d'ofertes per privats, transport grups i viatges.\nCategoria lloguer de cotxes: les categories inclouen països i serveis de transport com lloguer d'autobusos, trasllats d'aeroport, lloguer de cotxe amb xofer i serveis de taxi.\nDirectoris de viatges sol · licitant enllaços recíprocs\nCom a comentari final estem d' acord que molt s'ha dit sobre ser acurat i no intercanviar directament enllaços amb altres llocs web o directoris. Les veus són i creiem que Google simplement vol que s'estigui connectat mundialment. Molts dels directoris esmentats demanen un enllaç recíproc. Creiem que enllaçar amb directoris de qualitat no perjudicarà la seva pàgina sinó que només la beneficiarà.\nDirectoris de transport, lloguer i viatges sol · licitant enllaços pagaments\nAlgunes de les pàgines web esmentades li demanaran diners per gestionar el seu enllaç al directori. Possiblement pensarà: ' Jo tinc està molt bonica pàgina web , llavors perquè hauria de pagar per la meva enllaç a un d'aquests directori? És simple , molts d'aquests directoris li donen les opcions de col·locar un enllaç recíproc abans de demanar un enllaç d'ells. Llavors , sigui la raó per la que sigui , si no vol donar-li un enllaç recíproc té l'opció de pagar per un enllaç cap al seu lloc. Tingueu en compte que tot i que aquestes adreces i la seva forma aparenten estar totalment automatitzades, hi ha molt temps humà invertit per revisar les sol·licituds rebudes per enllaços i llocs web .\nCompartint aquest llistat de directori de viatges\nCom les regles de joc són les mateixes per a una empresa individual o per a un portal de viatges i transport estem feliços de compartir aquesta llista amb vostès. Per als nostres associats i per als que (encara) no ho són volem aclarir que nosaltres com a portal tenim la meta d'ajudar en els seus trasllats, negocis de lloguer d'autobús, autocar i lloguer de cotxes per obtenir millors resultats a la web. Per això estem aquí.\nComparteixi aquesta llista de directoris a la seva empresa\nSi vostè és un propietari petit d'una empresa de viatges o transport que no té un equip dedicat al SEO, llavors comparteixi aquesta llista de directoris amb algú que pugui fer els enllaços per vostè. El treball és senzill però ha de ser fet amb algun bon text i habilitats administratives. Assegureu-vos d'usar el correcte text d'ancoratge amb enllaç corresponent (de profunditat) amb el qual vol orientar la seva campanya. També tingueu cura, ja que cada directori individual requereix d'una descripció única. Així el seu enllaç tindrà més valor .\nComparteixi la llista de directoris amb col·legues i competidors\nInicieu el 2014 amb un acte de bondat i comparteixi aquesta llista amb els seus col·legues i competidors. Potser digui què he de ajudar-los? Només diem intenti i vegi què passa. La nova economia és això de compartir i col·laborar i l'acte de donar una ajuda podria tornar a vostè com un favor en aquest any que recentment s'inicia. L'actual negoci online és sobre afegir valors a la comunitat i en la qual certa quantitat de persones està desitjosa de compartir continguts amb els amics. La sinergia i la col·laboració són la clau per màxims resultats.\nComenceu ja enllaçant el lloc web de la seva empresa\n'Bé, això sembla ja molta feina, jo no tinc ganes de fer això en aquest moment ...'\nFer-ho vostè mateix o externalitzar la tasca de ' crear enllaços de directori ' ?\nSabem que els temes relacionats a l'administració no són justament el seu. Els enllaços a aquests llistats generalment s'han de fer en llengua anglès i si no ho escriu correctament afectarà la qualitat de la feina feta .\nFaci la feina d'enllaçat vostè mateix\nSi no té en qui delegar aquest treball , tingui la predisposició de registrar vostè mateix diàriament almenys en 3 llocs . En 10 dies el seu treball estarà fet i en aproximadament 1 mes es veurà beneficiat per la millora en el posicionament en els cercadors.\nAconsegueixi un generador d'enllaços per fer els enllaços a directoris\nProbablement la millor cosa que pugui fer ara és pensar en qui delegar aquesta tasca . Segurament hi ha algú proper que pugui fer aquest treball per vostè . És possible que tingui un col · lega , amic o membre de la família que ho pot ajudar amb el registre del seu negoci de viatges o transport en aquests llocs .\nEn cas que no, contacti un treballador independent en oDesk, Elance o TrabajoFreelance per fer el treball per vostè .\nFalta algun bon directori de viatges o transport aquí?\nFaci'ns saber si ens hem saltat algun bon directori per enllaçar llocs de viatge o transport. Sempre estem buscant directoris seriosos. Enviï'ns el seu favorit o introduïu aquí sota com un comentari. Estem curiosos per conèixer les seves opinions, idees i suggeriments! Deixant un comentari aquí ja li donarà el seu primer enllaç del 2014!


Entrega del donatiu d'emprenedoria al Jan - Col·legi Sant Bonaventura\nper\tEditor PrimariaSB\t/ Dijous, 18 juny 2015\t/ Publicat a Bloc General\nAvui ha estat un dels dies més especials dins del nostre projecte d’emprenedoria de 6è, hem pogut entregar en persona la nostra donació al Jan, un nen que pateix diabetis de tipus A i que necessita un gos assistencial per tal de millorar la seva qualitat de vida i la dels seus familiars.\nLi hem pogut fer moltes preguntes i conèixer millor la seva situació. Finalment li hem fet entrega del xec amb tot el que havíem recaptat, un total de 848,65€. Estem molt agraïts als companys de 5è per la seva aportació.\nSi voleu fer una aportació i/o conèixer més d’aprop el seu cas us animem a que visiteu la següent web:\nMolta sort Jan, estem segurs que ho aconseguiràs!\nTagged under: Col·legi Sant Bonaventura, emprenedoria, Jan, sisè


Patrimoni de Valls | EL POBLAT IBÈRIC DEL VILAR. UN JACIMENT MALEÏT\nEL POBLAT IBÈRIC DEL VILAR. UN JACIMENT MALEÏT\npatrimoni-arqueològic — Publicat per mariscu @ 17:44\nA primers de febrer de l’any 1923 apareixia una notícia publicada al Butlletí Arqueològic de la Real Societat Arqueològica sobre la troballa de restes arqueològiques a Valls. Durant la construcció d’un camp d’esports en unes terres adquirides pel Foment de la Cultura Catalana a la vora del Passeig de l’Estació es posaren al descobert “parets i restes d’habitacions, permeten assegurar que aquells indrets la existència d’un poblat ibèrit (sic)”. El text fa esment a les abundants restes ceràmiques: “pesses (sic) eixides enteres”. A partir de llavors, el poblat ibèric del Vilar ha patit agressions de tota mena, ha estat destruït sense miraments i les peces que s’hi han trobat han anat a parar a col·leccions particulars. Afortunadament s’hi han realitzat algunes excavacions arqueològiques, però aquestes han estat tan esporàdiques i limitades en l’espai que no ens permeten esbossar una imatge general de l’urbanisme i l’evolució cronològica d’aquest assentament.\nExisteix un gran nombre d’objectes que procedeixen d’aquest jaciment castigat però que no disposen d’un espai expositiu decent. La gran majoria són recipients ceràmics, però també hi ha monedes, elements de collar, un gresol, etc. Una de les peces més destacables és un fragment de kylix de ceràmica àtica de figures roges. La kylix és una copa de peu alt amb dues anses d’origen grec que era utilitzada als banquets per a beure vi. La part exterior mostra una gran palmeta i la part inferior d’un personatge masculí nu que sosté un llarg bastó. La part interna, que correspon al fons de la copa, presenta una escena fragmentària (possiblement un drapejat) emmarcada dins una sanefa amb una greca contínua. Es tracta, doncs, d’un objecte importat procedent dels tallers ceràmics de la Magna Grècia. La imatge de l’atleta nu remet a una escena de palestra i d’exercitació gimnàstica dels joves ciutadans de les ciutats gregues. No sabem si els indígenes ibèrics sabien interpretar aquestes imatges culturalment diferents o si només es sentien atrets per l’estètica de la ceràmica grega. El fet és que la compraven i la utilitzaven com a objecte de prestigi durant els seus banquets. Aquest fragment posa de manifest que el poblat del Vilar mantenia intenses relacions comercials i que podia adquirir productes d’arreu del Mediterrani.\nJudit Ciurana i Prast\nBones, soc estudiant de 4t d'historia de la URV, he traballat en diverses excavacions i fa temps que em parlen del sacrilegi i destrossa del Vilar. Crec que es hora de fer alguna cosa amb aquest ajuntament que tant sols l'interessa rebre diners de les constructores i lluita tant poc pel seu patrimoni. Ja suficient espai excavable derrera l'estacio de trens, només fa falta col·laboració de l'ajuntament. Gracies.\nPublicat per Ivan — 24 Set 2009, 19:17


Monogràfic. Aixopluc i intempèrie. L’espai interior i l’exterior viscuts en relació - Rosa Sensat\nMonogràfic. Aixopluc i intempèrie. L’espai interior i l’exterior viscuts en relació\nLa possibilitat de viure moments i situacions ben diferents a l’escola permet allò que deia John Dewey: que l’educació sigui un procés vital i no un simulacre parcial i esmorteït.\nQue en un mateix dia es pugui tocar el fang i construir preses, llegir un llibre sota un llum, cantar en comunitat, fer una activitat d’investigació amb un grup petit, jugar a un joc d’equip, treballar individualment en un tasca autònoma… vol dir que en un mateix dia estem sols i acompanyats, amb un grupet petit i amb tota una comunitat, amb una actitud expansiva i una de més continguda, rebent i expressant, fent coses que són hàbits o pràctiques rutinàries i fent coses noves i úniques, estant a fora al jardí i estant a dins a la casa… Pensem que l’escola ha de tenir una harmonia, però que aquesta no procedeix de la uniformitat sinó de l’equilibri i la complementarietat de les diferències —una de les quals és la de l’exterior i l’interior—. Aquest polifacetisme d’experiència és també, és clar, un camí d’educació integral.\nEls exteriors a l’escola\nHem intentat trencar amb els pressupòsits típics de definició de l’interior i de l’exterior en què es delimita l’espai interior com a espai de treball o l’espai exterior com a espai de joc i d’esbarjo. De fet, els nens i les nenes poden quedar-se a l’interior durant l’estona d’activitat lliure o d’esbarjo —per això no n’hi diem «hora del pati»— o poden sortir al jardí, a l’exterior. Però també, sovint, durant l’estona de lectura, de projecte… poden estar a l’interior o a l’exterior. No és que no hi hagi diferència entre l’interior i l’exterior —que hi és—, sinó que les experiències d’interior i d’exterior són molt més polifacètiques i la diferència és quelcom més profund.\nDonar, en algunes estones, aquest marge de llibertat per estar dins o fora ens permet que els nens i nenes es mostrin tal com són o tal com estan en un moment determinat; i ens permet, als adults, percebre les seves tendències i maneres de ser, les seves necessitats puntuals, els seus marges i registres de seguretat i de risc…\nAixí, a l’exterior s’hi pot llegir, treballar amb un grupet en alguna cosa d’un projecte, fer art, tenir una conversa, treballar a l’hort… I, és clar, jugar a cabanes i a amagatalls, a jocs d’equip amb pilota o sense, escalar arbres, terrejar, fer joc simbòlic… I a l’interior s’hi pot jugar a jocs de taula, a joc simbòlic, a disfressar-se, s’hi pot muntar una obra de teatre o de titelles, s’hi poden fer construccions… i, és clar, s’hi pot llegir, escriure o conversar. Però malgrat que sembli que en ambdós llocs s’hi pot fer de tot, no és ben bé així, i tot i no haver-hi la diferència més convencional entre els dos espais, hi ha diferència i val la pena que els infants els visquin tots dos al seu ritme i amb la seva idiosincràsia.\nPer què cal viure l’exterior? Tocar i deixar-se tocar pel món\nEstem convençuts de la rellevància que té per a la vida humana i per al desplegament de les persones tot allò que comporta viure i estar a l’exterior, sota el cel i el sol i damunt la terra. Enumerem de forma ràpida algunes de les coses que propicia aquesta vida a la intempèrie —que en l’actualitat es veu força minvada per a molts infants.\nEl contacte amb les matèries primeres com la terra, l’aigua, les pedres, el fang, les fulles, els troncs, les pinyes… Aquestes matèries primeres són les que ens permeten construir, fabricar… són matèries que no han estat transformades, que provenen de la natura i que tenen una plasticitat elemental meravellosa.\nA voltes, no ens adonem de fins a quin punt vivim en un món artificial, construït —això és inevitable i radicalment humà—, però si un infant està sempre en contacte amb un món artificial —en els terres, les joguines, els materials…— i no té mai contacte amb la dimensió primera de la natura i les seves formes i textures, li mancarà una experiència fonamental no només a nivell sensorial, sinó també a nivell motriu, intel·lectual…\nPosar a l’abast dels nens aquestes matèries en racons a l’interior o en tallers és una possibilitat, però nosaltres pensem que com més respectem el lloc en què realment són aquests elements i la presència combinada d’aquests elements —tal com es dona en la natura—, més polifacètica serà l’experiència en comparació amb marcs preparats d’experiència, fonamentalment, només sensorial. És més potent —per més creativa i més intencional— l’experiència amb la terra en un jardí o sorral —amb aigua a prop, amb estris per manipular-la, amb recipients, amb elements vegetals i minerals naturals a l’abast…— que en uns gibrells acotats en un interior amb coladors, embuts o objectes —tot i que a nivell sensorial pot tenir, certament, el seu sentit.\nEl contacte amb les formes de vida animal i vegetal és també una experiència antropològica fonamental. Trobar-se un cargol o un cuc, fer caure les ametlles d’un arbre, jugar a cuinetes amb fulles verdes o amb fulles grogues tardorals, fer un plat al restaurant amb bojacs… El contacte amb la vida canviant en el marc d’un petit jardí —que pot estar en una zona rural com en el nostre cas o en una ciutat—; vet aquí una cosa ben senzilla, però també ben radical i que cal recordar i protegir perquè sovint perdem la certesa de les coses més elementals.\nEstar exposat als elements còsmics i atmosfèrics: el sol, el vent, la pluja, el fred, la neu… És molt estimulant per als sentits sentir el fred de l’exterior i sentir, després, la calidesa de l’interior. I molt necessari que el fred ens convidi a abrigar-nos i a moure’ns i la pluja a protegir-nos. Que el sol de l’estiu ens convidi a buscar les ombres —d’un arbre, d’un porxo o d’una vela— i que el fred de l’hivern ens guiï a buscar la carícia del sol. Tot això té a veure amb un termòmetre interior instintiu i savi que es pot atrofiar per les calefaccions i els aires condicionats, pels espais homogenis en llum i temperatura. Per això, a l’escola, els nens i les nenes hi tenen botes d’aigua i impermeable per si volen sortir a fora quan plou.\nAl jardí de l’escola, veiem constantment com els nens i les nenes tenen l’experiència d’habitar i conquerir el món. En el territori acotat que tenen al seu abast hi fan cabanes i caus —una constant que es repeteix en determinades franges d’edat cada any i que hem hagut de reconèixer com a quelcom ancestral i amb alguna funció certament misteriosa, però innegable—. També hi fan llocs de trobada per al joc simbòlic, hi fan «petites polis» amb restaurants, botigues… Alhora, es donen experiències de transformació i de construcció: forats, preses d’aigua, basses, conduccions, petits mecanismes amb palanques, cordes, circuits… Aquesta capacitat de transformar materials en quelcom que té una funció, que genera un tipus de joc —i per tant, de relació— és molt valuós. Ens costaria molt, als mestres, inventar-nos quelcom que pogués substituir la funció d’aquesta activitat genuïna tan completa.\nEl cos a l’aire lliure es mou i sent de manera diferent que a l’interior i el tipus de motricitat que es desenvolupa a dins i a fora és distinta per la diferència de materials (en duresa, temperatura, textura…), per la possibilitat d’espai per apropiar, per l’oportunitat de cursa o carrera, de moviment més gran i expansiu… Podem observar que les possibilitats psicomotrius de l’exterior impliquen l’experiència i la conquesta d’un tipus de registres de moviment i de sensorialitat específics.\nI com tots sabem, entre aquestes experiències de moviment, el joc reglat a l’exterior és una experiència riquíssima. Ara bé, a la nostra escola, els nens i nenes no han de donar un «cop de porta» a cap tipus de joc o d’activitat i per això, un nen de Cicle Mitjà o de Cicle Superior que té més interès en el joc simbòlic que en el joc d’equip pot seguir jugant al sorral o a cabanes; o pot combinar diverses modalitats de joc sense haver d’abandonar-ne cap de manera forçada.\nCom és l’exterior de l’escola?\nEl jardí de l’escola és un espai estimulant però no saturat —hi ha coses, però tampoc n’hi ha gaires, perquè tant pot ofegar la mancança com l’excés—. I és un espai pensat, però no és un espai massa predissenyat.\nUn espai exterior buit i homogeni acostuma a generar una activitat repetitiva, d’una motricitat poc orientada, solitària o en ramat, amb poc propòsit, amb poc argument, amb poca relació. Així mateix, un espai molt dissenyat amb casetes, tobogans, itineraris muntats —de plàstic o de fusta ecològica—… pot generar una activitat de joc molt més rica, però priva els infants de tenir l’experiència fonamental de construir-se els seus propis marcs de joc. Francesco Tonucci en els seus textos —o Frato en les seves vinyetes— han assenyalat aquest excés en la previsió i en la pretesa optimització de l’activitat dels infants a través del disseny de mobiliaris i d’estructures.\nEl nostre jardí té elements naturals (arbres, arbustos, flors, fruiters, hort), una superfície majoritàriament no enrajolada o pavimentada (terra tova al sorral o a l’hort, terra dura, pedres, herbes…), alguns elements arquitectònics (escales, petits desnivells, rapisses, grada), elements de joc (sorrals, cuineta, racó d’aigua), alguns materials inespecífics de diverses mides que poden anar canviant durant el curs (troncs de diverses mides, caixes de plàstic grosses, palets, fustes, pinyes, tubs…) i alguns estris (gibrells, recipients, pales, rasclets…). Tot plegat és un jardí força humil, però que cada dia té una fesomia diferent amb estructures efímeres que duren dies o hores. Té un punt de campament nòmada que es munta de manera precària però que fa patxoca i que malgrat que sempre estigui al mateix lloc, té el moviment de la vida dels seus constructors i habitants que, diligents, no s’acaben mai de treure la feina del damunt. Té alguna cosa a veure això amb allò que sovint diem que ens cal buscar a l’escola: creativitat, capacitat d’emprendre…?\nEl contrast amb l’interior\nTot i que en aquest article volem reflexionar més sobre l’exterior, ja hem dit a l’inici que nosaltres el definim en relació amb l’interior. Encara que sigui molt breument i gairebé en forma de llista, volem apuntar alguna cosa sobre aquesta complementarietat. A l’escola, l’interior és un lloc de calidesa gràcies a elements com els coixins, les catifes, les cortines, però també als contes, els llibres, les obres o produccions dels nens i les nenes, els instruments musicals… Un lloc de materials més petits, sovint estructurats —pensats per generar una activitat o una experiència concreta—. Alhora, l’activitat que es genera a l’interior és més continguda i curosa en el moviment, en el to de veu —o això voldríem!\nUna cosa que ens ajuda a marcar el llindar entre els dos espais és el fet de canviar-nos les sabates per les sabatilles. Això ens permet mantenir els espais més nets, però sobretot portar un calçat més confortable, que fa menys soroll, que s’adequa més a l’estil de vida a l’interior. Dins la casa, estem acotats i protegits per les parets i veiem l’exterior a través de la finestra. A l’interior hi ha espais per a la reunió o la trobada després de la dispersió, l’expansió… L’interior té quelcom de cau.\nI la diferència no és pas, tal com ja hem avançat abans, que a dintre només s’hi treballi i que a fora només s’hi jugui, la diferència és més profunda. Hem pogut observar i pensar que viure aquesta diferència, aquesta transició, aquest contrast, aquesta complementarietat, és donar la possibilitat d’experiències riques i fondes i, alhora, viscudes des d’una simplicitat força elemental.\nEscola Epiqueia de Mediona (Alt Penedès)


Al darrera la nevera - Bloc de Roger Palà - Pàgina 2\nDuran i Lleida: punt i final\nDiumenge passat, Josep Antoni Duran i Lleida va concedir l’enèsima entrevista per donar la seva versió sobre el moment actual de la política catalana. En aquesta ocasió va ser el torn del rotatiu espanyol La Razón. El titular no podia ser més explícit: “En la práctica, del proceso soberanista no hay nada”. El líder democristià\nTitular: “Herrera i Junqueras discuteixen a Twitter per les retallades a la salut”. Lead: “Joan Herrera i Oriol Junqueras s’han enganxat per Twitter arran d’un article que destacava el vot en contra de CiU i ERC a una moció d’ICV-EUiA que demanava aturar el procés de reformulació de l’Institut Català de la Salut”. El desenvolupament\nEra tan lògic com inevitable que Manel ocupessin la portada de l’Enderrock quan publiquessin un nou disc. Això ho teníem tots més o menys clar. El problema és que el calendari del llançament d’Atletes, baixin de l’escenari (Warner/DiscMedi, 2013) no lligava gaire amb les dinàmiques de les publicacions mensuals: la lògica dictava que haguessin estat\nL’homenatge als Badia: el com i el perquè\n[Article publicat al setmanari Directa. 2 de maig de 2013] Si no ho hem aconseguit en 77 anys, segur que a hores d’ara no ens posarem d’acord sobre els Germans Badia. Filofeixistes a la catalana, repressors d’obrers i rebentavages? Patriotes de pedra picada entestats en posar pau enmig del caos i la devastació failangista? Probablement\nLes persones rera l’Anuari Mèdia.cat\nAvui es presenta al Col·legi de Periodistes (19h) la tercera edició de l’Anuari Mèdia.cat, que hem coordinat de nou amb en Sergi Picazo. Aquest projecte impulsat pel Grup de Periodistes Ramon Barnils té com a objectiu treure a la llum quinze temes silenciats pels mitjans de comunicació durant l’any 2012. A hores d’ara, els més\nEl frau fiscal i les grans empreses: d’on surt la xifra del 71,8%?\nCom ja sabran alguns lectors d’aquest bloc, fa uns mesos vam mantenir un diàleg amb l’economista Xavier Sala-i-Martin sobre el frau fiscal. El debat va venir motivat d’un article seu a La Vanguàrdia on argumentava que el volum del petit frau era molt superior al del que realitzen les grans empreses. Per rebatre-ho, vam esmentar\nLa iniciativa de Teresa Forcades i Arcadi Oliveres per engegar el que han anomenat “Procés constituent” ha despertat tota mena de reaccions, des de l’adhesió entusiasta fins a la crítica furibunda per les formes o el fons de la proposta. La monja benedictina i el president de Justícia i Pau s’han postulat com a cares\nUna de les característiques essencials del periodista de raça ha estat sempre la capacitat de ser el primer en explicar la notícia. En un context de competència, eren especialment apreciats aquells reporters que, ja fos per la qualitat de les seves fonts o per la seva habilitat per furgar en temes propis d’investigació, eren capaços\nTV3: ni un pas enrere\nEn els últims anys ha arrelat en l’imaginari del país una idea inqüestionable: és imprescindible retallar costos a la Corporació Catalana de Mitjans Audiovisuals (CCMA). És habitual sentir que TV3 i Catalunya Ràdio són massa cares i que tenen una estructura gegantina i ineficient, herència d’un model desfasat i burocràtic. Darrera d’aquesta situació insostenible hi\nHi ha molts records sobre Obrint Pas. Alguns tenen molts anys i es conserven frescos. D’altres són més boirosos, fins al punt que arribes a dubtar si són propis o aliens. Recordo quan en Jordi va passar-me la maqueta de Recuperant el somni en casset. Recordo fotocopiar-ne la caràtula i escoltar-la repetidament a casa els\nL’exemple de la revolució bolivariana\nA l’Amèrica Llatina hi estan passant coses trascendentals per al futur de l’espècie. Als Països Catalans, però, no hem estat capaços de copsar amb plenitud allò que s’ha esdevingut en aquest continent. Un bon exemple l’hem tingut amb el tractament mediàtic de la mort d’Hugo Chávez. Amb honroses excepcions, la majoria de mitjans catalans i\nEl Centre d’Estudis d’Opinió (CEO) ha fet pública una nova onada del seu Baròmetre. Per primera vegada l’enquesta ha ofert dades sobre la CUP, que fins ara no hi apareixia perquè no tenia representació al Parlament. Alguns mitjans n’han destacat una detall: semblaria ser que, segons el CEO, un 19% de votants d’aquesta formació descarten\nEl company Bernat Ferrer publicava fa uns dies en aquesta mateixa secció un article titulat ‘La fal·làcia Verkami’. En aquext text, Ferrer qüestiona de forma bastant contundent que el micromecenatge sigui una alternativa de futur per al periodisme. El periodista igualadí –que, per cert, va escriure en la passada edició de l’Anuari Mèdia.cat aquest bon\nEl periodisme és de tothom\nSegur que ja n’esteu al cas perquè n’hem fet promoció a manta a través de les xarxes socials, però el cas és que des de fa un parell de setmanes estem impulsant una campanya de crowdfunding per finançar l’edició de 2013 de l’Anuari Mèdia.cat, el projecte del Grup Barnils amb el que mirem de posar\nUn petit apunt sobre l’Anuari Mèdia.cat, el projecte que impulsem amb el Grup Barnils per treure a la llum els temes més silenciats pels mitjans de comunicació catalans. Dilluns 21 de gener llancem a Verkami una nova campanya de microfinançament amb l’objectiu de fer viable l’edició de 2013. Després de l’èxit de l’any 2012, en